# data[].attributes.body
ZAGREBAČKA ŠKOLA CRTANOG FILMA

# data[].attributes.body
Zagrebačka škola crtanog filma estetski je pojam za školu animacije koja polovicom 1950-ih godina donosi avangardni iskorak novog naraštaja zaljubljenika u pokrenuti crtež.

# data[].attributes.body
Prvi je svjetski uspjeh Zagrebačke škole crtanog filma velika nagrada Filmskog festivala u Veneciji za crtani film Samac Vatroslava Mimice, a zlatno razdoblje zaključuje Oscar za film Surogat Dušana Vukotića 1962. godine.

# data[].attributes.body
Predstavljaju ga autori Nikola Kostelac, Vatroslav Mimica, Dušan Vukotić i Vladimir Kristl.

# data[].attributes.body
SUROGAT

Surogat je animirani film Dušana Vukotića iz 1961. godine, prvi animirani film izvan Sjedinjenih Američkih Država koji je 1962. godine osvojio nagradu Oscar za najbolji crtani film. Surogat je osvojio i brojne velike nagrade na festivalima u Beogradu, Bergamu, Corku, San Franciscu, Oberhausenu itd., stekavši tako doista važna svjetska priznanja. Znaju ga zato i pod drugim naslovima na raznim svjetskim jezicima: The Substitute, Cypporar, Der Ersatz, Le Succēdanē, Surrogatto i sl. Surogat je najnagrađivaniji film ikada proizveden u Hrvatskoj. Taj desetominutni crtani film za odrasle redatelja i glavnog animatora Dušana Vukotića i scenarista Rudolfa Sremca nastao je u skromnim prostorijama Studija za crtani film Zagreb filma u zagrebačkoj Vlaškoj ulici. To je jednostavna priča o neobičnom trokutastom debeljku koji dođe na plažu i sve što mu treba sam napuše. Tako napuše i vlastitu partnericu, ali na kraju, kako je lako došao do svega tako sve i nestane.

# data[].attributes.body
Neka od dijela:

ALBUM

BEĆARAC

DNEVNIK

DON KIHOT

I LOVE YOU TOO

IDU DANI

INSPEKTOR SE VRATIO KUĆI

IZMEĐU USANA I ČAŠE

IZUMITELJ CIPELA

LUTKA

LUTKA SNOVA

MAČKA

# data[].attributes.body
PROFESOR BALTHAZAR

Profesor Baltazar hrvatska je animirana serija snimana od 1967. do 1978. godine u Zagreb filmu. Seriju čini 59 epizoda u trajanju od pet do deset minuta, i do danas je ostala najuspješniji projekt Zagrebačke škole crtanog filma. Otac lika profesora Baltazara je Zlatko Grgić, a simpatičnom znanstveniku koji uz pomoć mašte i pozitivne energije rješava probleme svojih sugrađana u Baltazar-gradu ime je dao Pavao Štalter. Na projektu je sudjelovala ekipa od dvadeset ljudi među kojima su se, uz spomenute, isticali Ante Zaninović, Boris Kolar, Milan Blažeković, Zlatko Bourek i autor glazbe Tomica Simović. Serija je postala vrlo popularna, a zabilježila je solidan uspjeh i u inozemstvu.